Trøndelagsmodellen

 –

sentrale momenter ved modellen

Ny ordning for desentralisert kompetanseutvikling (DEKOM) er i oppstartsfasen, og i Trøndelag formes vår egen «Trøndelagsmodell». Samarbeidsforum er det øverste beslutningsorganet. Det er ti kompetansenettverk i fylket, og hvert av disse er representert i forumet. Universitetene skal være samarbeidspartnere, og skal bidra til at den skolebaserte kompetanseutviklingen er forsknings- og kunnskapsbasert (Meld. St. 21, 2016-2017).

**Om utviklingspartner 1 (UP1)**
I siste møte i samarbeidsforumet, 2. mai 2018, ble det vedtatt at universitetene i Trøndelag skulle tildeles fem millioner for å opprette en pool. Poolen består av ansatte som er utviklingspartnere (UP1) på Nord universitet og NTNU. Disse midlene skal sikre kompetansenettverkene prosessveiledning i analyse-, prioritering- og planlegging av kompetansetiltak. UP1 er utviklingspartnere for kompetansenettverkene/skoleeierne, også i perioder der det ikke pågår tiltak innenfor DEKOM.

Omfang og innhold i samhandling mellom kompetansenettverk og poolen vil variere med de behovene de ulike nettverkene har. Noen kompetansenettverk består av mange skoleeiere, andre av få. Det er også forskjeller hva angår skolefaglige ressurser på skoleeiernivå i de ulike kommunene/friskolene. Noen skoleeiere har ekstern støtte, for eksempel gjennom oppfølgingsordningen, mens andre deltar i statlige satsinger; også her med ekstern støtte. Dette vil påvirke omfanget på støtten fra poolen. I løpet av høsten blir det utformet samarbeidsavtaler mellom poolen og kompetansenettverkene som skal formalisere samarbeidet.

Alle kompetansenettverkene har hatt besøk fra Nord universitet / NTNU. I det videre er det nettverkene selv som ber om videre støtte fra poolen (se kontaktpersoner i dette dokumentet).

**Om utviklingspartner 2 (UP2)**
Når det gjelder faglig innhold i tiltakene kompetansenettverkene etterspør: spesifikke tema, fag og fokus for utviklingsarbeidene, står kompetansenettverkene fritt til å velge UH-miljø. Dette kommer i Trøndelagsmodellen inn under UP2-ansvar. Denne kompetansen kan etterspørres hos Nord universitet, NTNU, Skrivesenteret og Matematikksenteret, men også hos andre nasjonale UH-miljø og nasjonale sentre. UP1 vil være en naturlig diskusjonspartner om dette. Det er imidlertid skoleeier selv, eller kompetansenettverket, som tar kontakt med UH-miljø utenfor Trøndelag for å inngå avtale om bistand. Dersom ansatte ved Nord universitet og NTNU velges som UP2, benyttes også kontaktpersonene som er oppgitt i dette dokumentet.

I matrisen under har vi synliggjort hva som skiller UP1 og UP2, og dermed hvilke ulike forventninger dere kan ha til utviklingspartnerne.

|  |  |
| --- | --- |
| **Utviklingspartner 1** (UP1)- samarbeider med kompetansenettverket – skoleledelse og skoleeiernivå | **Utviklingspartner 2** (UP2)- samarbeider med skoleledelse og lærere |
| Planlegging* Støtte i analysefasen
* Støtte i prioritering av tiltak
* Støtte i planlegging på skoleeiernivå (bidra i valg av relevante tiltak)
* Støtte i planlegging av den skolebaserte kompetanseutviklinga (prosess)
* Sikre det forskningsmessige blikket i denne fasen

Gjennomføring/evaluering* Støtte og dialogpartner underveis (fokus på effekt, både når det gjelder prosess og innhold)

Midler er tildelt direkte til UH for å opprette en slik pool. Kompetansenettverk/skoleeiere skal *ikke* betale særskilt for bistand fra poolen. | Planlegging og gjennomføring* Støtte i forankringsarbeidet på skolenivå
* Støtte i planarbeidet på skolenivå
* Tiltak og støtte på *fag og prosess*
* Støtte i evalueringsarbeidet på skolenivå

Midler er tildelt kompetansenettverkene, og prioriteringer av tiltak skjer på dette nivået. Skoleeier inngår kontrakt med det aktuelle UH-miljøet. |

**Plan for utviklingsarbeidet**
Fylkesmannen vil i samarbeid med Nord Universitet og NTNU, utarbeide forslag til maler som kan brukes i planlegging av lokale utviklingstiltak. Sentralt i all etterutdanning innenfor DEKOM er følgende fire områder:

1. God forankring av lokale planer for kompetanseutvikling.
2. Helhetlige kompetanseplaner lokalt
3. Skolebasert tilnærming i de lokale planene for kompetanseutvikling.
4. Elevinvolvering i planlegging og gjennomføring av kompetansetiltakene.

Disse aspektene må alle skoleeiere/skoleledere være forberedt på å «svare ut» i det planlagte erfaringsseminaret; februar 2019. Dette vil også være aspekter som utviklingspartner 1 vil «holde varme» i dialogen med kompetansenettverkene. Erfaringsseminaret er datofestet til *4.-5. februar 2019.*

Under finner du kontaktinformasjon for fagmiljøene med spesielt ansvar for DEKOM ved Nord universitet og NTNU:

Katrine Iversen, prosjektleder DEKOM ved Nord universitet på Levanger.
katrine.iversen@nord.no 740 22922

Elin Bø Morud, leder for skolebasert kompetanseutvikling og Kompetanse i skolen NTNU (KOMPiS). elin.morud@ntnu.no, 98 65 47 28

Ingfrid Thowsen, nestleder med ansvar for etter- og videreutdanning, Institutt for lærerutdanning, NTNU. ingfrid.thowsen@ntnu.no 90 77 93 97